જૂનાગઢ એસ.ટી વિભાગ દ્વારા શ્રાવણ માસ નિમિતે સોમનાથ, વેરાવળ, રાજકોટ અને પોરબંદર રૂટ પર એકસ્ટ્રા બસ દોડાવવામાં આવી હતી અને બસની 133 ટ્રીપો દોડાવવામાં આવી હતી. જેને લઇને એસ.ટી.વિભાગને શ્રાવણ માસ ફળ્યો હોય તેમ કરોડો રૂપિયાની આવક થઇ છે. શ્રાવણ માસ સાથો સાથ રક્ષાબંધન અને જન્માષ્ટમીના તહેવારોમાં પણ લાખો રૂપિયાની આવક થઇ છે. જૂનાગઢ એસ.ટી. ડિવિઝનને શ્રાવણ માસ ફળ્યો હોય તેમ એક માસમાં 11,36,16,705 રૂપિયાની આવક થઇ છે.